Tove Smaadahl

Tove Smaadahl (født 23. januar 1954) er en norsk organisasjonskvinne og politiker for Arbeiderpartiet, kjent for sin innsats mot vold mot kvinner. Hun var daglig leder for Krisesentersekretariatet fra 1999 til 2020 og har vært involvert i arbeidet med å bygge opp et krisesentertilbud i Norge siden tidlig i 1980-årene. Hun var en av initiativtakerne til Indre Østfold krisesenter i 1984 og arbeidet der til hun ble ansatt som daglig leder av Krisesentersekretariatet. 

Smaadahl vokste opp i Bodø og har vært bosatt i Trøgstad i Indre Østfold siden 1978. I 2007 ble hun valgt inn i kommunestyret i Trøgstad for Arbeiderpartiet.

Priser 
Tove Smaadahl ble i 2008 tildelt Zola-prisen for sin innsats mot kvinnemishandling. I 2009 tok hun imot LOs likestillingspris på vegne av Krisesentersekretariatet og i 2012 ble hun tildelt Gina Krog-prisen. I 2019 ble hun tildelt Nordiske Kvinner mot Vold sin ærespris.

Referanser

Eksterne lenker 
 
 Krisesentersekretariatets hjemmeside

Norske foreningspersoner
Norske kvinnesaksforkjempere
Personer fra Trøgstad kommune
Personer fra Bodø kommune